Kala Dewata

Kala Dewata atau nama sebenarnya Profesor Dato' Dr. Mustapha Kamil bin Mohd Yassin () ialah seorang ahli akademik dan penulis skrip drama di Malaysia. Dia juga pernah menggunakan nama samaran lain seperti MKY dan M.K. Yassin dalam karya-karyanya.

Latar belakang
Mustapha Kamil melanjutkan pengajian di Universiti Malaya Singapura dan memperoleh sarjana muda sastera. Seterusnya beliau mendalami ilmu pendidikan di Universiti Malaya dan menjadi guru. Pada 1959, beliau menjadi pensyarah di Maktab Perguruan Bahasa, Kuala Lumpur. Beliau tamat pengajian sarjana di Universiti Indiana, Amerika Syarikat pada 1967 dengan judul tesis "Pengenalan kepada teater kanak-kanak di Malaysia". Kemudian beliau bertugas sebagai pensyarah bidang drama dan penulisan kreatif di Jabatan Pengajian Melayu, Universiti Malaya Kuala Lumpur. Pada 1974, beliau menamatkan pengajian doktor falsafah beliau di Universiti Indiana dengan tesis berjudul "Peralihan teater dalam dunia Melayu"

Mustapha Kamil mempunyai 7 orang anak, 5 lelaki dan 2 perempuan. Salah seorang anaknya ialah bekas pelakon dan pendakwah, Azmil Mustapha.

Karya

Novel
"Hati dan Hasrat" (1966)

Cerpen
"Perempuan dan Peristiwa" (1963)

Antologi
"Yang Dihempas dan Dipulas" (1965)

Drama
"Robohnya Kota Lukut" (1957)
"Di Balik Tabir Harapan" (1966)
"Dua Tiga Kucing Berlari" (1966)
"Kumpulan Drama -Tiga Drama"
"Atap Genting, Atap Rumbia" (1968)
"Titik-titik Pengajaran"
"Manusia Hina"
"Pegawai Khalwat"
"Menanti Masa Hiba"

Anugerah dan pengiktirafan

 
 Darjah Dato' Paduka Tuanku Ja'afar (D.P.T.J.) - Dato' (1991)
 
 Kesatria Mangku Negara (K.M.N.) - 1976

Rujukan

Orang dari Selangor
Penulis skrip Malaysia
Penerima Darjah Seri Paduka Tuanku Jaafar
Ahli akademik Universiti Malaya
Alumni Universiti Indiana